ddrg/super_eurlex huggingface dataset:
IZVEDBENA UREDBA KOMISIJE (EU) 2020/1028

z dne 15. julija 2020

o določitvi roka za vložitev zahtevkov za pomoč za zasebno skladiščenje svežega ali ohlajenega mesa goveda, starega osem mesecev ali več, v skladu z Izvedbeno uredbo (EU) 2020/596

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 18(2) Uredbe,

ob upoštevanju naslednjega:

(1) Pomoč za zasebno skladiščenje, dodeljena v skladu z Izvedbeno uredbo Komisije (EU) 2020/596 (2), je ugodno vplivala na trg govejega mesa.

(2) Z Izvedbeno uredbo Komisije (EU) 2020/1006 (3) je bilo za pet delovnih dni začasno prekinjeno vlaganje zahtevkov za pomoč za zasebno skladiščenje.

(3) Zato bi bilo treba prenehati z dodeljevanjem pomoči za zasebno skladiščenje svežega ali ohlajenega mesa goveda, starega osem mesecev ali več, in določiti rok za vložitev zahtevkov.

(4) Zaradi pravne varnosti bi bilo treba Izvedbeno uredbo (EU) 2020/596 razveljaviti.

(5) Da bi se preprečile špekulacije, ta uredba začne veljati na dan objave v Uradnem listu Evropske unije.

(6) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Rok za vložitev zahtevkov za pomoč za zasebno skladiščenje svežega ali ohlajenega mesa goveda, starega osem mesecev ali več, v skladu z Izvedbeno uredbo (EU) 2020/596 je 17. julij 2020.

Člen 2 Izvedbena uredba (EU) 2020/596 se razveljavi z učinkom od 17. julija 2020. Vendar se še naprej uporablja za pogodbe, sklenjene na njeni podlagi pred začetkom veljavnosti te uredbe.

Člen 3 Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 15. julija 2020 Za Komisijo V imenu predsednice Wolfgang BURTSCHER Generalni director Generalni direktorat za kmetijstvo in razvoj podeželja

(1) UL L 347, 20.12.2013, str. 671.

(2) Izvedbena uredba Komisije (EU) 2020/596 z dne 30. aprila 2020 o dodelitvi pomoči za zasebno skladiščenje svežega ali ohlajenega mesa goveda, starega osem mesecev ali več, ter vnaprejšnji določitvi zneska pomoči (UL L 140, 4.5.2020, str. 26).

(3) Izvedbena uredba Komisije (EU) 2020/1006 z dne 9. julija 2020 o začasni prekinitvi vlaganja zahtevkov za pomoč za zasebno skladiščenje svežega ali ohlajenega mesa goveda, starega osem mesecev ali več, v skladu z Izvedbeno uredbo (EU) 2020/596 (UL L 223, 10.7.2020, str. 1).
IZVEDBENA UREDBA KOMISIJE (EU) 2020/1060

z dne 13. julija 2020

o odobritvi sprememb specifikacije proizvoda za zaščiteno označbo porekla ali zaščiteno geografsko označbo („Terrazze Retiche di Sondrio“ (ZGO))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) Komisija je preučila vlogo za odobritev sprememb specifikacije proizvoda za zaščiteno geografsko označbo „Terrazze Retiche di Sondrio“, ki jo je Italija poslala v skladu s členom 105 Uredbe (EU) št. 1308/2013. Spremembe vključujejo spremembo imena iz „Terrazze Retiche di Sondrio“ v „Alpi Retiche“.

(2) Komisija je vlogo za odobritev sprememb specifikacije proizvoda objavila v Uradnem listu Evropske unije, kot zahteva člen 97(3) Uredbe (EU) št. 1308/2013 (2).

(3) Komisija ni prejela nobenega ugovora v skladu s členom 98 Uredbe (EU) št. 1308/2013.

(4) Spremembo specifikacije proizvoda bi bilo zato treba odobriti v skladu s členom 99 Uredbe (EU) št. 1308/2013.

(5) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Sprememba specifikacije, objavljena v Uradnem listu Evropske unije v zvezi z imenom „Terrazze Retiche di Sondrio“ (ZGO), se odobri.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 13. julija 2020 Za Komisijo V imenu predsednice Janusz WOJCIECHOWSKI Član Komisije

(1) UL L 347, 20.12.2013, str. 671.

(2) UL C 63, 26.2.2020, str. 6.
IZVEDBENA UREDBA KOMISIJE (EU) 2020/1006

z dne 9. julija 2020

o začasni prekinitvi vlaganja zahtevkov za pomoč za zasebno skladiščenje svežega ali ohlajenega mesa goveda, starega osem mesecev ali več, v skladu z Izvedbeno uredbo (EU) 2020/596

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1),

ob upoštevanju Izvedbene uredbe Komisije (EU) 2016/1240 z dne 18. maja 2016 o pravilih za uporabo Uredbe (EU) št. 1308/2013 Evropskega parlamenta in Sveta glede javne intervencije in pomoči za zasebno skladiščenje (2) ter zlasti člena 45(3)(a) in (c) Uredbe,

ob upoštevanju naslednjega:

(1) V skladu z Izvedbeno uredbo Komisije (EU) 2020/596 (3) je od 7. maja 2020 za zasebno skladiščenje svežega ali ohlajenega mesa goveda, starega osem mesecev ali več, na voljo pomoč pod pogoji iz Izvedbene uredbe (EU) 2016/1240.

(2) Po analizi položaja na trgu in uporabe sheme pomoči za zasebno skladiščenje svežega ali ohlajenega mesa goveda, starega osem mesecev ali več, iz Izvedbene uredbe (EU) 2020/596 se priporoča prenehanje dodeljevanja pomoči za zasebno skladiščenje in določitev roka za vložitev zahtevkov. Komisija namerava zadevno uredbo o končanju predložiti v mnenje Odboru za skupno ureditev kmetijskih trgov. Vendar bi to lahko povzročilo preveliko število zahtevkov za shemo pomoči.

(3) Zato bi bilo treba začasno prekiniti vlaganje zahtevkov za pomoč iz Izvedbene uredbe (EU) 2020/596 in zavrniti katere koli zahtevke, vložene pred obdobjem začasne prekinitve, kadar bi se o sprejetju zahtevka odločalo v obdobju začasne prekinitve.

(4) Da bi se preprečile špekulacije, bi ta uredba morala začeti veljati na dan objave v Uradnem listu Evropske unije –

SPREJELA NASLEDNJO UREDBO:

Člen 1 1. Uporaba člena 3 Izvedbene uredbe (EU) 2020/596 se začasno prekine za obdobje od 10. julija 2020 do 16. julija 2020. Zahtevki za sklenitev pogodb, vloženi v navedenem obdobju, se ne sprejmejo. 2. Zahtevki, vloženi po 8. juliju 2020, o sprejetju katerih bi se odločalo v obdobju iz odstavka 1, se zavrnejo.

Člen 2 Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 9. julija 2020 Za Komisijo V imenu predsednice Wolfgang BURTSCHER Generalni director Generalni direktorat za kmetijstvo in razvoj podeželja

(1) UL L 347, 20.12.2013, str. 671.

(2) UL L 206, 30.7.2016, str. 71.

(3) Izvedbena uredba Komisije (EU) 2020/596 z dne 30. aprila 2020 o dodelitvi pomoči za zasebno skladiščenje svežega ali ohlajenega mesa goveda, starega osem mesecev ali več, ter vnaprejšnji določitvi zneska pomoči (UL L 140, 4.5.2020, str. 26).
(6)

S pravili in ukrepi za zmanjšanje tveganja iz te uredbe bi bilo treba dopolniti zahteve za zdravstveno varstvo živali iz Uredbe (EU) 2016/429 glede premikov vodnih živali, tudi tistih, ki so namenjene za prehrano ljudi, in proizvodov živalskega izvora iz živali iz akvakulture znotraj Unije, da bi zagotovili, da to blago ne predstavlja znatnega tveganja za širjenje bolezni vodnih živali, ki so navedene v Prilogi II k Uredbi (EU) 2016/429 in so bile nato v Izvedbeni uredbi Komisije (EU) 2018/1882 opredeljene kot bolezni kategorije D, ki, kot je ustrezno, vključujejo bolezni kategorije A, kategorije B in kategorije C. Delegirana uredba Komisije (EU) 2020/689 (3) določa pravila za obvezne in neobvezne programe izkoreninjenja za določene bolezni s seznama. Glede bolezni kategorije B in C se v nekaterih državah članicah izvajajo programi izkoreninjenja za iztrebljenje teh bolezni s seznama ali kot dokaz, da imajo, kar zadeva te bolezni s seznama, status prost bolezni. Ob upoštevanju teh programov je primerno določiti, da bi smeli biti premiki vodnih živali in proizvodov živalskega izvora iz živali iz akvakulture razen živih živali iz akvakulture vrst s seznama za ustrezno bolezen kategorije B in C dovoljeni samo, če taki premiki ne ogrožajo uspeha teh programov izkoreninjenja ali statusa prost bolezni za te bolezni s seznama, če je bil dosežen.
(3)

Vse države članice imajo izjemne težave pri načrtovanju, upravljanju in izvajanju operativnih programov priznanih organizacij proizvajalcev in združenj organizacij proizvajalcev v sektorju sadja in zelenjave. To bi lahko povzročilo zamudo pri izvajanju teh operativnih programov, tako da organizacijam proizvajalcev in združenjem organizacij proizvajalcev morda ne bi uspelo izpolniti pravnih zahtev Unije, ki jih za te operativne programe določa predvsem Delegirana uredba Komisije (EU) 2017/891 (3). Tudi organizacije proizvajalcev so izpostavljene prekinitvam in motnjam zaradi pandemije COVID-19 in so se znašle v finančnih in likvidnostnih težavah zaradi motenj v dobavnih verigah, zaprtja nekaterih možnosti prodaje, zlasti na veleprodajni ravni in v gostinskem sektorju. Soočajo se z logističnimi težavami in težavami pri spravilu pridelkov zaradi pomanjkanja delovne sile ter zaradi motenj v dobavni verigi le težko dosežejo kupce. To neposredno vpliva na finančno stabilnost organizacij proizvajalcev in njihovo sposobnost za izvajanje operativnih programov ne le v letu 2020, ampak tudi v naslednjih letih, saj vrednost tržne proizvodnje za leto 2020 vpliva na izračun finančne pomoči Unije za naslednja leta. To nadalje vpliva na sposobnost organizacij proizvajalcev za sprejemanje ukrepov in dejavnosti v zvezi z učinki krize. Poleg tega padec vrednosti tržne proizvodnje zaradi pandemije COVID-19 škoduje prihodnji kontinuiteti in gospodarski uspešnosti operativnih programov organizacij proizvajalcev v sektorju sadja in zelenjave, saj vrednost tržne proizvodnje za leto 2020 vpliva na izračun finančne pomoči Unije za naslednja leta.
(2)

v tabelo 2 (Specifikacije) se po abecednem vrstnem redu vstavi naslednji vnos: „ Odobreno novo živilo Specifikacije „Poparek iz listov kavovca vrst Coffea arabica L. in/ali Coffea canephora Pierre ex A. Froehner (tradicionalno živilo iz tretje države) Opis/opredelitev: Tradicionalno živilo je poparek listov kavovca vrst Coffea arabica L. in/ali Coffea canephora Pierre ex A. Froehner (družina: Rubiaceae). Tradicionalno živilo se pripravi tako, da se največ 20 g posušenih listov Coffea arabica L. in/ali Coffea canephora Pierre ex A. Froehner zmeša z 1 litrom vroče vode. Nato se listi odstranijo, poparek pa se pasterizira (15 sekund pri vsaj 71 °C). Sestava: videz: rjavozelena tekočina vonj in okus: značilna klorogenska kislina (5-CQA): < 100 mg/L kofein: < 80 mg/L epigalokatehin galat (EGCG): < 700 mg/L Mikrobiološka merila: skupno število mikroorganizmov na ploščah: < 500 CFU/g skupno število kvasovk in plesni: < 100 CFU/g skupno število koliformnih bakterij: < 100 CFU/g Escherichia coli: odsotnost v 1 g salmonela: odsotnost v 25 g Težke kovine: svinec (Pb): < 3,0 mg/L arzen (As): < 2,0 mg/L kadmij (Cd): < 1,0 mg/L CFU: kolonijske enote.“ “
IZVEDBENA UREDBA KOMISIJE (EU) 2020/709

z dne 20. maja 2020

o odobritvi spremembe specifikacije proizvoda za ime, vpisano v registru zaščitenih označb porekla in zaščitenih geografskih označb, ki ni manjša („Jambon de Bayonne“ (ZGO))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(2) Uredbe,

ob upoštevanju naslednjega:

(1) Komisija je v skladu s prvim pododstavkom člena 53(1) Uredbe (EU) št. 1151/2012 preučila zahtevek Francije za odobritev spremembe specifikacije proizvoda za zaščiteno geografsko označbo „Jambon de Bayonne“, registrirano na podlagi Uredbe Komisije (ES) št. 2139/98 (2).

(2) Ker zadevna sprememba ni manjša v smislu člena 53(2) Uredbe (EU) št. 1151/2012, je Komisija v skladu s členom 50(2)(a) navedene uredbe zahtevek za spremembo objavila v Uradnem listu Evropske unije (3).

(3) Ker v skladu s členom 51 Uredbe (EU) št. 1151/2012 Komisija ni prejela nobenega ugovora, bi bilo treba spremembo specifikacije proizvoda odobriti –

SPREJELA NASLEDNJO UREDBO:

Člen 1 Sprememba specifikacije proizvoda, objavljena v Uradnem listu Evropske unije v zvezi z imenom „Jambon de Bayonne“ (ZGO), se odobri.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 20. maja 2020 Za Komisijo V imenu predsednice Janusz WOJCIECHOWSKI Član Komisije

(1) UL L 343, 14.12.2012, str. 1.

(2) Uredba Komisije (ES) št. 2139/98 z dne 6. oktobra 1998 o dopolnitvi Priloge k Uredbi (ES) št. 2400/96 o vnosu nekaterih imen v „Register zaščitenih označb porekla in zaščitenih geografskih označb“, določen v Uredbi Sveta (EGS) 2081/92 o zaščiti geografskih označb in označb porekla za kmetijske proizvode in živila (UL L 270, 7.10.1998, str. 7).

(3) UL C 18, 20.1.2020, str. 39.
IZVEDBENA UREDBA KOMISIJE (EU) 2020/630

z dne 6. maja 2020

o odobritvi zaščite iz člena 99 Uredbe (EU) št. 1308/2013 Evropskega parlamenta in Sveta za ime „Chozas Carrascal“ (ZOP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) V skladu s členom 97(2) in (3) Uredbe (EU) št. 1308/2013 je Komisija proučila vlogo Španije za registracijo imena „Chozas Carrascal“ in jo objavila v Uradnem listu Evropske unije (2).

(2) Komisija v skladu s členom 98 Uredbe (EU) št. 1308/2013 ni prejela nobenega ugovora.

(3) V skladu s členom 99 Uredbe (EU) št. 1308/2013 bi bilo treba ime „Chozas Carrascal“ zaščititi in ga vpisati v register iz člena 104 navedene uredbe.

(4) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Ime „Chozas Carrascal“ (ZOP) se zaščiti.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 6. maja 2020 Za Komisijo V imenu predsednice Janusz WOJCIECHOWSKI Član Komisije

(1) UL L 347, 20.12.2013, str. 671.

(2) UL C 35, 3.2.2020, str. 11.
(5)

Te izjemne razmere, nad katerimi države članice nimajo nadzora in zaradi katerih znaten del njihove delovne sile ne more opravljati svojega dela, so privedle do nenadnega in močnega povečanja javnofinančnih odhodkov držav članic za sheme skrajšanega delovnega časa za zaposlene in podobne ukrepe, zlasti za samozaposlene, pa tudi odhodkov za nekatere ukrepe, povezane z zdravjem, še posebno na delovnih mestih. Da bi ohranili močno ciljno naravnanost instrumenta iz te uredbe in s tem njegovo učinkovitost, lahko ukrepi, povezani z zdravjem, za namene tega instrumenta vključujejo ukrepe, katerih cilj je zmanjšanje nevarnosti pri delu in zagotavljanje zaščite delavcev in samozaposlenih oseb na delovnem mestu ter, kjer je ustrezno, na nekatere druge ukrepe, povezane z zdravjem. Državam članicam je treba olajšati odzivanje na nenadno in močno povečanje javnofinančnih odhodkov, dokler izbruh COVID-19 in njegovi učinki na njihovo delovno silo ne bodo pod nadzorom.
(6)

Poleg tega so se razmere na trgu vina v Uniji že skozi celotno leto 2019 stalno slabšale in zaloge vina so največje od leta 2009. Do tega je prišlo predvsem zaradi kombinacije rekordnega pridelka v letu 2018 in splošnega zmanjšanja porabe vina v Uniji. Na izvoz je vplivalo tudi to, da so Združene države Amerike, glavni izvozni trg Unije za vino, uvedle dodatne carine na uvoz vin iz Unije. Pandemija COVID-19 je zadala še en udarec krhkemu sektorju, ki ne more več učinkovito tržiti ali distribuirati svojih proizvodov, zlasti zaradi zaprtja večjih izvoznih trgov in ukrepov, sprejetih za zagotovitev ustrezne omejitve izhoda in zapore, zlasti ker so prekinjene dejavnosti priprave in dostave hrane in ni možna dobava običajnim potrošnikom. Izvajalce dejavnosti v vinskem sektorju poleg tega obremenjujejo težave pri dobavi ključnega repromateriala, kot so steklenice in zamaški, potrebni za pridelavo vina, saj ne morejo dati na trg vina, pripravljenega za prodajo.
(3)

Višje uvozne dajatve, ki so jih uvedle ZDA, imajo škodljive učinke za vsa vina Unije in ne samo za mirna vina s poreklom iz štirih držav članic, za katere veljajo navedene uvozne dajatve. Posledično negativno vplivajo na ugled in trgovino z vsemi vini Unije, prisotnimi na trgu ZDA. Ugled vina ne temelji samo na njegovi kakovosti, temveč tudi na njegovi ceni ter občutenim razmerjem med njima. To zlasti velja za vina v nižjem in srednjem cenovnem razredu, na katera ima 25-odstotna uvozna dajatev v absolutnem smislu večji učinek kot na dražja vina, saj slednja kupujejo poznavalci, ki jih višja cena ne odvrne od nakupa. Vina Unije na trgu ZDA konkurirajo vinom s poreklom od drugod, na primer iz Južne Amerike, Avstralije ali Južne Afrike. Zaradi tako ostre in močne konkurence je občutenje splošnih cenovnih ravni zelo pomembno. Če je potrošnikom znano, da je cena vin s poreklom iz nekaterih držav Unije višja zaradi višje uvozne dajatve, bo to negativno vplivalo na sámo splošno občutenje cenovne ravni vin Unije in s tem povpraševanje potrošnikov preusmerilo na proizvode s poreklom od drugod. Glede na nastale tržne razmere in zmanjšanje skupnega prihodka za proizvajalce je upravičeno sprejeti takojšnje ukrepe za odpravo učinkov opisanih uvoznih dajatev, ki bi zajemali vsa vina s poreklom iz vseh držav članic in ne le iz tistih, ki jih uvozne dajatve neposredno zadevajo.
(4)

Družba Access Business Group International LLC (v nadaljnjem besedilu: vložnik) je 18. aprila 2018 Komisiji v skladu s členom 10(1) Uredbe (EU) 2015/2283 predložila vlogo za dajanje praška z delno razmaščenim semenom oljne kadulje (Salvia hispanica) na trg Unije kot novega živila. Vložnik je za prašek s semenom oljne kadulje (Salvia hispanica) zahteval uporabo v številnih kategorijah živil za splošno populacijo, in sicer v: nearomatiziranih fermentiranih mlečnih izdelkih, vključno z naravnim nearomatiziranim pinjencem (razen steriliziranim pinjencem), ki po fermentaciji niso toplotno obdelani, nearomatiziranih fermentiranih mlečnih izdelkih, ki so po fermentaciji toplotno obdelani, aromatiziranih fermentiranih mlečnih izdelkih, vključno s toplotno obdelanimi izdelki, slaščicah, sadnih in zelenjavnih sokovih, sadnih in zelenjavnih nektarjih ter podobnih proizvodih, aromatiziranih pijačah, prehranskih dopolnilih, kot so opredeljena v Direktivi 2002/46/ES Evropskega parlamenta in Sveta (3), razen prehranskih dopolnilih za dojenčke in majhne otroke, ter testeninah.
DELEGIRANA UREDBA KOMISIJE (EU) 2020/256

z dne 16. decembra 2019

o dopolnitvi Uredbe (EU) 2019/1700 Evropskega parlamenta in Sveta z vzpostavitvijo večletnega tekočega načrtovanja

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/1700 Evropskega parlamenta in Sveta z dne 10. oktobra 2019 o ustanovitvi skupnega okvira za evropsko statistiko v zvezi z osebami in gospodinjstvi na podlagi podatkov na individualni ravni, zbranih z vzorci, spremembi uredb (ES) št. 808/2004, (ES) št. 452/2008 in (ES) št. 1338/2008 Evropskega parlamenta in Sveta in razveljavitvi Uredbe (ES) št. 1177/2003 Evropskega parlamenta in Sveta ter Uredbe Sveta (ES) št. 577/98 (1) in zlasti člena 4(1) Uredbe,

ob upoštevanju naslednjega:

(1) Za ureditev zbiranja podatkov iz Priloge IV k Uredbi (EU) 2019/1700, zlasti uskladitev s periodičnostjo, določeno v navedeni prilogi, je treba za osemletno obdobje sprejeti sistem večletnega tekočega načrtovanja in določiti obdobje, v katerem je treba zbirati podatke.

(2) Komisija bi morala zagotoviti, da je ta akt skladen z načelom sorazmernosti ter da državam članicam ali respondentom ne nalaga znatnega bremena ali stroškov.

(3) Komisija je med pripravo te delegirane uredbe izvedla ustrezna posvetovanja z nacionalnimi strokovnjaki –

SPREJELA NASLEDNJO UREDBO:

Člen 1 Predmet urejanja Ta uredba določa večletno tekoče načrtovanje za zbiranje podatkov v skladu z Uredbo (EU) 2019/1700 od leta 2021 do leta 2028.

Člen 2 Obdobja zbiranja podatkov za področja in povezane podrobne teme 1. Za področja z enako periodičnostjo iz točk 3 do 7 Priloge IV k Uredbi (EU) 2019/1700 je obdobje zbiranja podatkov določeno v delu A Priloge I k tej uredbi. 2. Za področja z različno periodičnostjo, kot so navedena v točkah 1 in 2 Priloge IV k Uredbi (EU) 2019/1700, je obdobje zbiranja podatkov določeno v delu B Priloge I k tej uredbi. V ta namen se podrobne vsebine, povezane s temi področji, razvrstijo, kot je določeno v Prilogi II k tej uredbi.

Člen 3 Obdobja zbiranja podatkov za priložnostne teme, ki jih zahtevajo uporabniki Obdobje zbiranja podatkov za priložnostne teme, ki jih zahtevajo uporabniki, je določeno v delu B Priloge I.

Člen 4 Začetek veljavnosti Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 16. decembra 2019 Za Komisijo Predsednica Ursula VON DER LEYEN

(1) UL L 261I, 14.10.2019, str. 1.